Source: https://docplayer.cz/37172563-Cl-1-zakladne-ustanovenie.html
Timestamp: 2019-10-23 10:48:02+00:00

Document:
Čl. 1 Základné ustanovenie - PDF
Download "Čl. 1 Základné ustanovenie"
1 VŠEOBECNE ZÁVÄZNÉ NARIADENIE MESTA DOLNÝ KUBÍN Č. 16/2015 O MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY Mesto Dolný Kubín v zmysle 6 ods.1 a 11 ods.4 zákona č.369/1990 Zb. o obecnom zriadení v znení neskorších predpisov a zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ( ďalej len zákon č.582/2004 Z.z. o miestnych daniach ) vydáva toto všeobecne záväzné nariadenie o miestnom poplatku za komunálne odpady a drobné stavebné odpady. Čl. 1 Základné ustanovenie 1. Toto všeobecne záväzné nariadenie (ďalej len VZN ) ukladá miestny poplatok za komunálne odpady a drobné stavebné odpady, jednotlivé sadzby miestneho poplatku za komunálne odpady a drobné stavebné odpady, vznik a zánik povinnosti platenia miestneho poplatku za komunálne odpady a drobné stavebné odpady, ohlasovaciu povinnosť, splatnosť, úľavy a oslobodenie od miestneho poplatku za komunálne odpady a drobné stavebné odpady, spôsob a lehotu na uplatnenie poplatkovej úľavy, spôsob, formu a miesto pre zaplatenie miestneho poplatku za komunálne odpady a drobné stavebné odpady, ako aj ďalšie náležitosti vyberania miestneho poplatku za komunálne odpady a drobné stavebné odpady na území Mesta Dolný Kubín (ďalej len mesto ). 2. Mesto ukladá na svojom území miestny poplatok za komunálne odpady a drobné stavebné odpady (ďalej len poplatok ). Čl. 2 Zdaňovacie obdobie rok. Zdaňovacím obdobím poplatku špecifikovaného v 1 ods.2 tohto VZN je kalendárny VZN 16/2015 Strana 1 z 10
2 Čl. 3 Vznik a zánik poplatkovej povinnosti 1. Poplatok sa platí za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu. 2. Poplatok sa platí za a) činnosti nakladania so zmesovým komunálnym odpadom, b) činnosti nakladania s biologicky rozložiteľným komunálnym odpadom, c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov, d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a e) náklady presahujúce výšku obvyklých nákladov podľa 59 ods.8 zákona č. 79/2015 Z.z. o odpadoch a o zmene a doplnení niektorých zákonov. 3. Poplatok platí poplatník, ktorým je a) fyzická osoba, ktorá má v meste trvalý alebo prechodný pobyt alebo ktorá je na území mesta oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území mesta okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť ), b) právnická osoba, ktorá je oprávnená užívať alebo užíva nehnuteľnosť nachádzajúcu sa na území mesta na iný účel ako na podnikanie, c) podnikateľ, ktorý je oprávnený užívať alebo užíva nehnuteľnosť nachádzajúcu sa na území mesta na účel podnikania. 4. Ak viacero poplatníkov žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za odvedenie poplatku ručí platiteľ. 5. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, príp. opatrovník, podľa 77 ods.7 VZN 16/2015 Strana 2 z 10
3 zákona č.582/2004 Z.z. o miestnych daniach. Ak zákonný zástupca dieťaťa neprevzal za maloleté dieťa plnenie poplatkovej povinnosti, správca dane vyrubí poplatok za dieťa ktorémukoľvek zákonnému zástupcovi. 6. Poplatková povinnosť vzniká dňom, ktorým nastane skutočnosť uvedená v ods.2 a zaniká dňom, ktorým táto skutočnosť zanikne. 7. Ak má osoba podľa ods.2 písm.a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa ods.2 písm.a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa ods.2 písm.a) v obci trvalý pobyt alebo prechodný pobyt a súčasne je podľa ods.2 písm.c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkáreň, poplatok platí iba raz z dôvodu trvalého pobytu alebo prechodného pobytu. Čl. 4 Sadzba poplatku 1. Sadzba poplatku za komunálny odpad sa určuje vo výške 0,08 EUR na osobu a kalendárny deň. 2. Sadzba poplatku za komunálny odpad pre poplatníka, ktorému správca dane povolil množstvový zber sa určuje vo výške 0,035 EUR/l. 3. Sadzba poplatku za drobné stavebné odpady bez obsahu škodlivín sa určuje vo výške 0,015 EUR/kg. Čl. 5 Určenie poplatku VZN 16/2015 Strana 3 z 10
4 1. Poplatok sa platí za zdaňovacie obdobie, ktorým je kalendárny rok a určuje sa na osobu a kalendárny deň podľa 79 ods.2 zákona č.582/2004 Z.z. o miestnych daniach. 2. Ak poplatník plní poplatkovú povinnosť aj za ostatných členov spoločnej domácnosti, jeho poplatok sa určí ako súčet poplatkov za všetkých členov spoločnej domácnosti. 3. Ukazovateľ dennej produkcie komunálnych odpadov v zdaňovacom období sa vypočíta podľa 79 ods.4 zákona č.582/2004 Z.z. o miestnych daniach. 4. Hodnota koeficientu pre výpočet ukazovateľa dennej produkcie odpadov je Poplatok pre poplatníka, ktorému správca dane povolil množstvový zber, sa určí ako súčin frekvencie odvozov, sadzby poplatku a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov. Čl.6 Oznamovacia povinnosť 1. Pre vyrubenie poplatku je rozhodujúci stav k zdaňovacieho obdobia. 2. Poplatník je povinný v priebehu zdaňovacieho obdobia oznámiť správcovi dane vznik poplatkovej povinnosti do 30 dní odo dňa vzniku poplatkovej povinnosti a: a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len identifikačné údaje ), v prípade určeného zástupcu podľa 77 ods.7 zákona č.582/2004 Z.z. o miestnych daniach aj identifikačné údaje za ostatných členov domácnosti, a ak je poplatníkom osoba podľa 77 ods.2 písm.b) alebo písm. c) zákona č.582/2004 Z.z. o miestnych daniach, názov alebo obchodné meno alebo dodatok obchodného mena, sídlo alebo miesto podnikania a identifikačné číslo, b) uviesť údaje rozhodujúce na určenie poplatku, c) ak požaduje zníženie alebo odpustenie poplatku podľa 82 zákona č.582/2004 Z.z. o miestnych daniach, predložiť aj doklady, ktoré odôvodňujú zníženie alebo odpustenie poplatku. VZN 16/2015 Strana 4 z 10
5 3. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť Mestu Dolný Kubín do 30 dní odo dňa, kedy tieto nastali. 4. V prípade neoznámenia všetkých skutočností potrebných pre výpočet poplatku, správca dane vychádza z posledných známych údajov predložených poplatníkom alebo z údajov, ktoré si zaobstará bez súčinnosti poplatníka. Čl. 7 Vyrubenie poplatku a splatnosť 1. Poplatok vyrubí správca dane rozhodnutím na celé zdaňovacie obdobie. Ak vznikne poplatková povinnosť v priebehu zdaňovacieho obdobia, správca dane vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia. 2. Pri množstvovom zbere správca dane vyrubuje poplatok každoročne za celé zdaňovacie obdobie formou výmeru, ktorý bude mať náležitosti rozhodnutia v zmysle zákona č.563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov. 3. Pri drobnom stavebnom odpade bez obsahu škodlivín poplatník uhradí poplatok pri odovzdaní drobného stavebného odpadu bez škodlivín v hotovosti v zbernom dvore. 4. Ak poplatníkov žijúcich v spoločnej domácnosti zastupuje jeden z nich, správca dane vyrubí poplatok rozhodnutím v celkovej sume tomuto zástupcovi. 5. Poplatok je splatný v splátkach a lehotách určených v rozhodnutí alebo vo výmere. Ak poplatková povinnosť vznikla v priebehu zdaňovacieho obdobia, vyrubený poplatok je splatný do 15 dní odo dňa nadobudnutia právoplatnosti rozhodnutia, pokiaľ správca dane neurčí v rozhodnutí splatnosť inak. VZN 16/2015 Strana 5 z 10
6 Čl. 8 Vrátenie, zníženie a odpustenie poplatku 1. Správca dane vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, ak o vrátenie poplatku alebo jeho pomernej časti poplatník písomne požiada správcu dane v lehote do 30 dní odo dňa vzniku nároku na vrátenie poplatku alebo jeho pomernej časti spolu s dokladmi potvrdzujúcimi danú skutočnosť. 2. Správca dane poplatok zníži a) fyzickej osobe staršej ako 62 rokov, ktorá dovŕšila vek 62 rokov do predchádzajúceho kalendárneho roka vo výške 30% z ročného poplatku, b) držiteľovi preukazu fyzickej osoby s ťažkým zdravotným postihnutím a preukazu fyzickej osoby s ťažkým zdravotným postihnutím so sprievodcom, ktorý bol vydaný do predchádzajúceho kalendárneho roka vo výške 30% z ročného poplatku, pričom je potrebné správcovi dane doložiť kópiu preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom. Pokiaľ preukaz nestratí platnosť, nie je potrebné žiadať o zníženie poplatku každoročne. c) fyzickej osobe nachádzajúcej sa v hmotnej núdzi alebo poberajúcej dávku v hmotnej núdzi aj na spoločne posudzované osoby vo výške 30% z ročného poplatku, pričom je potrebné doložiť potvrdenie príslušného Úradu práce sociálnych vecí a rodiny, najneskôr do dátumu splatnosti rozhodnutia. 3. Správca poplatku poplatok zníži alebo odpustí za obdobie, za ktoré poplatník preukáže splnenie podmienok na zníženie poplatku alebo odpustenie poplatku a predloží podklady, že viac ako 90 dní v zdaňovacom období sa nezdržiava alebo sa nezdržiaval na území mesta a ktorý a) študuje dennou formou štúdia, s výnimkou študentov denne dochádzajúcich. Nárok na odpustenie alikvotnej časti poplatku je potrebné každoročne preukázať potvrdením o štúdiu a študent študujúci vo vzdialenosti do 60 km od miesta svojho trvalého pobytu aj potvrdením o ubytovaní. b) sa zdržiava mimo územia mesta z dôvodu výkonu zamestnania, prechodného pobytu v inej obci, prípadne iný dôvod neprítomnosti v meste. VZN 16/2015 Strana 6 z 10
7 Nárok na odpustenie alikvotnej časti poplatku je potrebné každoročne preukázať dokladom, ktorým je (1.) potvrdenie od zamestnávateľa (agentúry zamestnávania) o zamestnaní v danom zdaňovacom období s miestom výkonu práce poplatníka mimo územia mesta (pracovnú zmluvu len vo výnimočných prípadoch a so súhlasom správcu dane), u zárobkovo činných osôb s miestom výkonu práce vo vzdialenosti do 60 km od miesta svojho trvalého pobytu aj potvrdenie o ubytovaní, alebo (2.) doklad o prechodnom pobyte súčasne s dokladom od zamestnávateľa (agentúry zamestnávania) o zamestnaní v danom zdaňovacom období s miestom výkonu práce poplatníka mimo územia mesta (pracovnú zmluvu len vo výnimočných prípadoch a so súhlasom správcu dane), u zárobkovo činných osôb s miestom výkonu práce vo vzdialenosti do 60 km od miesta svojho trvalého pobytu aj potvrdenie o ubytovaní, alebo (3.) potvrdenie obce o dobe trvania pobytu v tejto obci spolu s dokladom o vyrubení alebo zaplatení poplatku v danej obci za príslušné obdobie, alebo (4.) potvrdenie správcu bytov o platení poplatku v rámci platieb za byt v inej obci, alebo (5.) potvrdenie o vyšetrovacej väzbe alebo o výkone trestu odňatia slobody a jeho dobe trvania, alebo (6.) potvrdenie o umiestnení v zariadení sociálnych služieb a dobe jeho trvania, alebo (7.) potvrdenie o umiestnení v reedukačnom zariadení alebo detskom domove a dobe jeho trvania, alebo (8.) potvrdenie o dlhodobej hospitalizácii v liečebni a o dobe jej trvania. c) sa zdržiava alebo zdržiaval v zahraničí. Nárok na odpustenie alikvotnej časti poplatku je potrebné každoročne preukázať dokladom, ktorým je (1.) potvrdenie o návšteve školy alebo pracovné povolenie alebo povolenie k pobytu alebo víza alebo potvrdenie od zamestnávateľa, prípadne agentúry, ktorá sprostredkovala prácu v zahraničí súčasne s dokladom príslušnej organizácie o pobyte v zahraničí alebo doklad o platbe obecnej dane v zahraničí alebo potvrdenie o úhrade dane z príjmu v zahraničí alebo (2.) potvrdenie spoločenstva bytového domu (príp. OSBD alebo domového dôverníka) v mieste trvalého pobytu poplatníka o tom, že sa poplatník zdržiava v zahraničí a o dobe jeho pobytu v zahraničí alebo ak má poplatník trvalý pobyt v rodinnom VZN 16/2015 Strana 7 z 10
8 dome, výnimočne čestné prehlásenie o tom, že sa poplatník zdržiava v zahraničí a o dobe jeho pobytu v zahraničí podpísané dvoma susedmi identifikovanými menom, priezviskom, dátumom narodenia a presnou adresou trvalého pobytu. d) pokiaľ z predložených dokladov na zníženie resp. odpustenie poplatku nie je jednoznačne preukázateľné koľko dní sa poplatník zdržiava/zdržiaval mimo územia mesta, budú použité nasledovné percentuálne sadzby úľav pre zníženie poplatku (1.) študentom študujúcim na území SR vo vzdialenosti nad 60 km od miesta trvalého pobytu vo výške 51% z ročného poplatku, (2.) zamestnaní na území SR vo vzdialenosti nad 60 km od miesta trvalého pobytu vo výške 60% z ročného poplatku, (3.) študentom a zamestnaným v zahraničí vo výške 75% z ročného poplatku. 4. Odpustenie poplatku podľa ods.3 sa nevzťahuje na poplatníka, ktorý je oprávnený užívať nehnuteľnosť (chata, rodinný dom a pod.) mimo územia mesta a ktorému príslušná obec vyrubila poplatok za oprávnenie užívať nehnuteľnosť na základe všeobecne záväzného nariadenia tejto obce. 5. Správca dane zníži poplatok podľa ods.2 písm.b) a c) len v prípade, ak poplatník o zníženie poplatku písomne požiada najneskoršie do konca splatnosti rozhodnutia o vyrubení poplatku. Ináč nárok na zníženie poplatku na príslušné zdaňovacie obdobie zaniká. 6. Správca dane zníži alebo odpustí poplatok podľa ods.3 len v prípade, ak poplatník o zníženie alebo odpustenie poplatku písomne požiada najneskoršie do konca zdaňovacieho obdobia. Po tomto termíne nárok na zníženie alebo odpustenie poplatku na príslušné zdaňovacie obdobie zaniká. 7. V prípade, že poplatník predloží k žiadosti o zníženie alebo odpustenie poplatku doklady, ktoré nie sú správcom dane akceptovateľné podľa ods.2 písm.b) a c) a ods.3, správca dane poplatníkovi úľavu neposkytne, prípadne poplatok neodpustí. Správca dane nie je povinný poplatníka vyzývať na doplnenie takýchto dokladov. 8. Zníženie poplatku študentom podľa ods.3 písm.a) a c) sa poskytuje od nasledujúceho zdaňovacieho obdobia, a to za celé toto zdaňovacie obdobie. VZN 16/2015 Strana 8 z 10
9 9. Iné doklady ako sú uvedené v ods.3 je možné akceptovať len so súhlasom správcu dane, a to len vo výnimočných prípadoch. V prípade pochybností môže správca dane žiadať poplatníka o predloženie aj iných dokladov a potvrdení. 10. Jednotlivé druhy zníženia poplatku nie je možné kumulovať a je možné ich uplatniť len raz ročne. Pri súbehu nárokov na zníženie poplatku sa uplatní zníženie najvýhodnejšie pre poplatníka. 11. Poplatník preukazujúci nárok na zníženie alebo odpustenie poplatku je povinný predkladať žiadosť o zníženie alebo odpustenie poplatku každoročne spolu s originálmi uvedených dokladov. Namiesto originálov dokladov možno predložiť aj kópiu originálu osvedčenú notárom, matričným úradom alebo povereným pracovníkom Mestského úradu v Dolnom Kubíne. 12. Ak nie je doklad v slovenskom alebo českom jazyku, je potrebné k dokladu predložiť aj jeho preklad, pričom úradný preklad dokladu sa nevyžaduje. 13. Žiadosť o zníženie alebo odpustenie poplatku spolu s hodnovernými dokladmi môže podať poplatník aj za ostatných členov spoločnej domácnosti, za ktorých plní poplatkovú povinnosť. Čl. 9 Spoločné ustanovenia 1. Správcom miestneho poplatku podľa tohto VZN je mesto. 2. Kontrolu dodržiavania podmienok stanovených pri vyrubení miestneho poplatku podľa tohto VZN vykoná mesto spolu s poverenými a dotknutými organizačnými útvarmi Mestského úradu Dolný Kubín a inými poverenými organizáciami. 3. Poplatník označí platbu miestneho poplatku podľa 2 ods.1 a 2 zákona č.582/2004 Z.z. o miestnych daniach spôsobom, ktorý určí správca dane rozhodnutím o vyrubení poplatku alebo rozdielu výšky poplatku a to príslušným variabilným symbolom. VZN 16/2015 Strana 9 z 10
10 4. Platitelia poplatku sú povinní oznámiť všetky údaje potrebné k výpočtu, vyrubeniu a kontrole miestneho poplatku ako aj zmeny údajov súvisiacich s výškou poplatku. 5. Pri platbe do výšky 300 EUR je možné vyrubený poplatok uhradiť aj v hotovosti do pokladne Mestského úradu Dolný Kubín. Čl. 10 Záverečné ustanovenia Toto VZN nadobúda účinnosť dňom , okrem Čl. 4 ods.3 a Čl.7 ods.3, ktoré nadobúdajú účinnosť dňom V Dolnom Kubíne dňa Mgr. Roman Matejov primátor Mesta Dolný Kubín VZN 16/2015 Strana 10 z 10

References: Čl. 1
 Čl. 2
 Čl. 3
 Čl. 4
 Čl. 5
 Čl.6
 Čl. 7
 Čl. 8
 Čl. 9
 Čl. 10
 Čl. 4
 Čl.7